Björn Kuipers

Björn Kuipers (sündinud 28. märtsil 1973 Oldenzaalis) on Hollandi jalgpallikohtunik, kes peamiselt vilistab Eredivisie mänge.

24. augustil 2011 oli Björn Kuipers kohtunik UEFA superkarika finaalmängul FC Barcelona ja FC Porto vahel, mis lõppes Hispaania klubi võiduga 2:0.

Björn Kuipers vilistab ka rahvuskoondiste mänge. Ta määrati 2012. aasta Euroopa meistrivõistluste valikturniiri play-off'i Iirimaa - Eesti kohtumise peakohtunikuks. Mäng toimus 15. novembril 2011 ja lõppes 1:1 viigiga.

Jalgpallikohtunikud
Hollandi inimesed
Sündinud 1973